CELEX: 22011D0124
Language: hu
Date: 2011-12-02 00:00:00
Title: Az EGT Vegyes Bizottság 124/2011 határozata ( 2011. december 2. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról

15.3.2012   
            
            
               HU
            
            
               Az Európai Unió Hivatalos Lapja
            
            
               L 76/3
            
         AZ EGT VEGYES BIZOTTSÁG 124/2011 HATÁROZATA
   (2011. december 2.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2011. október 21-i 112/2011 EGT vegyes bizottsági határozat (1) módosította.
            
         
               (2)
            
            
               A megállapodás II. mellékletét a 2011. október 21-i 115/2011 EGT vegyes bizottsági határozat (2) módosította.
            
         
               (3)
            
            
               Az élelmiszer- és takarmánybiztonsági riasztási rendszerre vonatkozó végrehajtási intézkedések megállapításáról szóló, 2011. január 10-i 16/2011/EU bizottsági rendeletet (3) bele kell foglalni a megállapodásba.
            
         
               (4)
            
            
               Ez a határozat az állategészségügyet és élelmiszereket érintő jogszabályokra vonatkozik. Az I. melléklet szektorális kiigazítások részében, valamint a II. melléklet XII. fejezetének bevezetőjében leírtak alapján az állategészségügyet és élelmiszereket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre. E határozat ennélfogva nem alkalmazandó Liechtensteinre,
            
         ELFOGADTA EZT A HATÁROZATOT:
   1. cikk
   A megállapodás I. melléklete a következőképpen módosul:
   
               1.
            
            
               Az I. fejezet 7.2. része az 53. pont (200/2010/EU bizottsági rendelet) után a következő ponttal egészül ki:
               
                           „54.
                        
                        
                           
                              32011 R 0016: a Bizottság 2011. január 10-i 16/2011/EU rendelete az élelmiszer- és takarmánybiztonsági riasztási rendszerre vonatkozó végrehajtási intézkedések megállapításáról (HL L 6., 2011.1.11., 7. o.).”
                        
                     
         
               2.
            
            
               A II. fejezet a 47. pont (669/2009/EK bizottsági rendelet) után a következő ponttal egészül ki:
               
                           „47a.
                        
                        
                           
                              32011 R 0016: a Bizottság 2011. január 10-i 16/2011/EU rendelete az élelmiszer- és takarmánybiztonsági riasztási rendszerre vonatkozó végrehajtási intézkedések megállapításáról (HL L 6., 2011.1.11., 7. o.).”
                        
                     
         2. cikk
   A megállapodás II. mellékletének XII. fejezete az 54zzzzzl. pont (2010/169/EK bizottsági határozat) után a következő ponttal egészül ki:
   
               „54zzzzzm.
            
            
               
                  32011 R 0016: a Bizottság 2011. január 10-i 16/2011/EU rendelete az élelmiszer- és takarmánybiztonsági riasztási rendszerre vonatkozó végrehajtási intézkedések megállapításáról (HL L 6., 2011.1.11., 7. o.).”
            
         3. cikk
   A 16/2011/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2011. december 3-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. december 2-án.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 341., 2011.12.22., 72. o.
   
      (2)  HL L 341., 2011.12.22., 78. o.
   
      (3)  HL L 6., 2011.1.11., 7. o.
   
      (4)  Alkotmányos követelmények fennállását nem jelezték.